Henrietta Doran-York

Henrietta (Greta) Doran-York (☆ 30 di ougùstùs 1962 na Philipsburg)
ta un polítiko di Sint Maarten. Durante e promé i e di dos gabinete Marlin e tabata minister plenipotensiario di Sint Maarten na Den Haag di 2015 pa 2018.

 Bida i karera 
Na 1984, Greta Doran-York tabata e promé wardadó di prizòn femenino na Sint Maarten i despues a sigui un karera den servisio di prizòn, birando direktor suplente. E tabata tambe presidente di e sindikato di ámtenar Windward Islands Civil Servants Union/Private Sector Union (WICSU/PSU).New Implementation Managers at the Ministry of Justice., smn-news.com, 22 april 2011. Archivá 10 di yüli 2019.

Na 2010 el a keda elegi komo miembro di e último Parlamento di Antias Hulandes promé ku Sint Maarten a bira pais outónomo dentro di Reino na òktober di e aña ei. E ta un miembro di partido National Alliance i a partisipa na varios elekshon. Na 2011 el a wòrdu detachá na Ministerio di Hustisia di Sint Maarten. Despues di a sirbi komo minister plenipotensiario suplente bou di Mathias Voges di 2012 te 2014, el a asumi e funshon di minister plenipotensiario di gabinete Marlin I dia 19 di novèmber 2015 komo e susesor di Josianne Fleming-Artsen.Prime Minister William Marlin promised open and transparent government., smn-news.com, 20 november 2015. Archivá 3 di mart 2022. El a okupá e funshon tambe bou di gabinete Marlin II i a retira dia 15 di yanüari 2018.

Durante elekshon 2018 su yu hòmber Egbert Jurendy Doran a wòrdu elegi komo miembro di Parlamento di Sint Maarten.

Category:Hende
Category:Polítiko di Sint Maarten